el en el el en en el el el el el el el el el el en fr el en el el el el en ca el el el el el el el el el el el el es el es en es el es el es en el el el el el el el el el el el el el el el el el el el el el el en en fr en el
Η Κίνα στέλνει όπλα στη Ρωσία για κοινές στρατιωτικές ασκήσεις – Μαζί και η Ινδία – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Στρατεύματα της Κίνας θα ταξιδέψουν στη Ρωσία για να συμμετάσχουν σε κοινές στρατιωτικές ασκήσεις υπό την ηγεσία της χώρας υποδοχής και συμπεριλαμβανομένων της Ινδίας, της Λευκορωσίας, της Μογγολίας, του Τατζικιστάν και άλλων χωρών, ανακοίνωσε την Τετάρτη το υπουργείο Άμυνας της Κίνας.
Τον περασμένο μήνα, η Μόσχα ανακοίνωσε τα σχέδιά της για διεξαγωγή στρατιωτικών ασκήσεων ονόματι «Βοστόκ» («Ανατολή»), από τις 30 Αυγούστου μέχρι τις 5 Σεπτεμβρίου, μολονότι διεξάγει έναν δαπανηρό πόλεμο στην Ουκρανία. Η Μόσχα διευκρίνισε ότι σε αυτές τις ασκήσεις θα συμμετάσχουν κάποιες ξένες δυνάμεις, χωρίς να τις κατονομάσει.
Σύμφωνα με το κινεζικό υπουργείο Άμυνας, τα στρατεύματα αποστέλλονται στη Ρωσία «σύμφωνα με το ετήσιο σχέδιο συνεργασίας μεταξύ του κινεζικού και του ρωσικού στρατού και τη συναίνεση».
«Στόχος είναι η εμβάθυνση της πρακτικής και φιλικής συνεργασίας με τους στρατούς των συμμετεχουσών χωρών, η ενίσχυση του επιπέδου στρατηγικής συνεργασίας μεταξύ των συμμετεχόντων μερών και η ενίσχυση της ικανότητας ανταπόκρισης σε διάφορες απειλές για την ασφάλεια», τονίζεται στην ανακοίνωση.
Υπό τον Κινέζο πρόεδρο Σι Τζινπίνγκ και τον Ρώσο ομόλογό του Βλαντιμίρ Πούτιν, το Πεκίνο και η Μόσχα πλησιάζουν η μια την άλλη ολοένα και περισσότερο.
Πριν από έναν χρόνο, επίσης τον Αύγουστο, η Ρωσία και η Κίνα πραγματοποίησαν κοινές στρατιωτικές ασκήσεις στη βορειοκεντρική Κίνα στις οποίες συμμετείχαν περισσότεροι από 10.000 στρατιώτες. Ο Ρώσος υπουργός Άμυνας Σεργκέι Σόιγκου επαίνεσε τις συγκεκριμένες ασκήσεις -που έφεραν την κωδική ονομασία «Sibu/Cooperation-2021»- στην κινεζική επαρχία Νινγζιά* και πρότεινε ότι θα μπορούσαν ν’ αναπτυχθούν περαιτέρω.
Τον Οκτώβριο, η Ρωσία και η Κίνα πραγματοποίησαν κοινές ναυτικές ασκήσεις στη Θάλασσα της Ιαπωνίας. Μέρες αργότερα, ρωσικά και κινεζικά πολεμικά πλοία πραγματοποίησαν τις πρώτες κοινές περιπολίες τους στον δυτικό Ειρηνικό.
Τον επόμενο μήνα, ο στρατός της Νότιας Κορέας δήλωσε ότι είχε απογειώσει μαχητικά αεροσκάφη ύστερα από την εισβολή δυο κινεζικών και επτά ρωσικών πολεμικών αεροσκαφών στη Ζώνη Αναγνώρισης Αεράμυνάς της κατά τη διάρκεια επιχείρησης που το Πεκίνο αποκάλεσε «τακική εκπαίδευση».
Λίγο πριν από την εισβολή της Ρωσίας στην Ουκρανία στις 24 Φεβρουαρίου, το Πεκίνο και η Μόσχα ανακοίνωσαν μια συνεργασία «χωρίς όρια», αν και Αμερικανοί αξιωματούχοι λένε ότι δεν έχουν δει την Κίνα να αποφεύγει τις κυρώσεις υπό τις ΗΠΑ στη Ρωσία ή να της παρέχει στρατιωτικό εξοπλισμό.
Η ανατολική στρατιωτική περιφέρεια της Ρωσίας περιλαμβάνει τμήμα της Σιβηρίας και έχει την έδρα της στο Χαμπάροφσκ, κοντά στα κινεζικά σύνορα.
*Η Νινγκσιά είναι μια από τις 31 επαρχίες της Λαϊκής Δημοκρατίας της Κίνας και επίσης μια από τις 5 αυτόνομες περιοχές της. Συνορεύει βόρεια με την Εσωτερική Μογγολία, ανατολικά με το Σαανσί, και δυτικά με το Γκανσού.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΙΝΔΙΑ, ΚΙΝΑ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΡΩΣΙΑ, ΤΑ ΝΕΑ ΤΗΣ ΜΥΚΟΝΟΥ